इक कुड़ी अपनी स्हेल्ली राहें अपने पति गी अपना लिखत सनेहा भेजदी ऐ। जोतशियें दी कुड़ी ऐ ते इसकरी राशियें दा प्रजोग करदी ऐ- ‘संप्राप्ता दशम ध्वजाति गतिना सम्मूर्छिता निर्जल। तुर्यदादशवत् द्वितीय मतिमन् एकादशा वत्स्तनी। सा षष्ठी कटि पंचमी च नवमी झू सप्तमी वर्जिता। प्राप्नोत्यष्टम वेदना प्रथम हे ! तूर्ण तृतीयो भव। दशम (मकर) ध्वज दी गति गी प्राप्त अर्थात् काम कन्ने पीड़ित, सुक्कियै केकड़े आला लेखा इंयां मूर्छित ऐ जियां पानी बगैर द्वादश(मच्छी) होंदी ऐ। हे द्वितीय (वृष,बैल) दी बुध्द रक्खने आले! एकादश (कुम्भ , घड़े) दे समान जिसदे स्तन न, ओ षष्ठी (कन्या), जिसदा लक्क पंचम राशि(सिंह) आंगर पतला ऐ, नवमी राशि(धनु, कमान) आला लेख जिसदिये भरोआं न, सप्तमी (तुला, तुलना) जिसदी वर्जित ऐ, अर्थात् जिसदियें धनुषाकार सुन्दर भरोएं दी तुलना नेईं कीती जाई सकदी। इस मेल्लै उसदी उऐ दशा ऐ, जिया कुसै गी अष्टम (बृश्चिक, बिच्चू) दी बेद्दन होंदी ऐ। अर्थात् बिच्चू दे डग मारने परतै जिया आदमी तड़फदा ऐ, उयै उसदी हालत ऐ। हे प्रथम (मेष, भिड्ड) गल्लै गी समझ ते तौले गै तृतीय (मिथुन, जोड़ा बनने दा प्रयास कर।